କେନ୍ଦ୍ରାପଡା, ଜୁଲାଇ ୧୦(ଲୋକାଲ ୱାୟାର): କେନ୍ଦ୍ରାପଡ଼ା ଜିଲ୍ଲା ଭିତରକନିକା ଜାତୀୟ ଉଦ୍ୟାନ ପାଶ୍ୱର୍ବର୍ତ୍ତୀ ଗାଁ ବାଳକାଟି ଓ ଜୟକୁଣ୍ଡଠାରେ ମଣିଷ-କୁମ୍ଭୀର ବିବାଦ ଶୀର୍ଷକ ଏକ ସଚେତନତା କାର୍ଯ୍ୟକ୍ରମ ଅନୁଷ୍ଠିତ ହୋଇଯାଇଛି ।
ଜଙ୍ଗଲ ବିଭାଗ ଓ ୱାଇଲ୍ଡ ବିଙ୍ଗ ନାମକ ଅନୁଷ୍ଠାନ ଦ୍ୱାରା ଏହି କାର୍ଯ୍ୟକ୍ରମ ଅନୁଷ୍ଠିତ ହୋଇଯାଇଛି ।
ଏହି ସଚେତନତା କାର୍ଯ୍ୟକ୍ରମରେ ସ୍ଥାନୀୟ ଲୋକଙ୍କ ସମେତ ପୁଲିସ ଅଧିକାରୀ, ବନ ବିଭାଗ କର୍ମଚାରୀ, ପଞ୍ଚାୟତ କର୍ମକର୍ତ୍ତା ଓ ପରିବେଶବିତମାନେ ସାମିଲ ହୋଇଥିଲେ ।
ଏଥିରେ ଅତିରିକ୍ତ ବନ ସଂରକ୍ଷକ ନାରାୟଣ ସାମଲ ଯୋଗଦେଇ ଭିତରକନିକାରେ ମଣିଷ ଓ କୁମ୍ଭୀର ସମ୍ପର୍କକୁ ବର୍ଣ୍ଣାନା କରିବା ସହ ସ୍ଥାନୀୟ ବାସିନ୍ଦାଙ୍କୁ ବନ୍ୟପ୍ରାଣୀଙ୍କ ସୁରକ୍ଷା ବାବଦରେ ଚିନ୍ତା କରି ପଦକ୍ଷେପ ନେବାକୁ ନିବେଦନ କରିଥିଲେ ।
ସେ କହିଥିଲେ, ଇତି ମଧ୍ୟରେ ମଣିଷ-କୁମ୍ଭୀର ସଂଘର୍ଷକୁ ଏଡ଼ାଇବା ପାଇଁ ଜଙ୍ଗଲ ବିଭାଗ ଦ୍ୱାରା ୪୫ଟି ନଦୀ ଓ ଘାଟରେ ବ୍ୟାରିକେଡ ଲଗାଯାଇଛି ।
ଗ୍ରାମବାସୀମାନଙ୍କୁ ଉକ୍ତ ବ୍ୟାରିକେଡ ନ ଲଙ୍ଘିବାକୁ ତାଗିଦ କରିବା ସହ କଡ଼ା ଚେତାବନୀ ଦିଆଯାଇଛି ।
କେନ୍ଦ୍ରାପଡ଼ା ଆଇଆଇସି ଜ୍ୟୋତି ପ୍ରକାଶ ସାମନ୍ତରାୟ କହିଛନ୍ତି, କୁମ୍ଭୀରମାନଙ୍କ କବଳରୁ ସାଧାରଣ ମଣିଷଙ୍କ ଜୀବନକୁ ରକ୍ଷା କରିବା ପାଇଁ ବ୍ୟାପକମାତ୍ରାରେ ସଚେତନତା ଜରୁରି ।
ପ୍ରକୃତିପ୍ରେମୀ, ପରିବେଶବିତ୍, ବନ୍ୟଜନ୍ତୁ ସଂରକ୍ଷକ, ଜୀବବିଜ୍ଞାନୀ ଓ ପର୍ଯ୍ୟଟକଙ୍କ ପାଇଁ ଭିତରକନିକା ହେଉଛି ସ୍ୱର୍ଗ ।
ଏଠାରେ କୁମ୍ଭୀରମାନେ ପର୍ଯ୍ୟଟକଙ୍କ ମୁଖ୍ୟ ଆକର୍ଷଣ । ତେଣୁ କୁମ୍ଭୀର ସୁରକ୍ଷା ଓ ସଂରକ୍ଷଣ ସହ ହେନ୍ତାଳ ଜଙ୍ଗଲର ସୁରକ୍ଷା ଦିଗରେ ଦୃଷ୍ଟି ଦେବା ଆମର ପ୍ରଧାନ କାର୍ଯ୍ୟ ହେବା ଉଚିତ ।
ପିପୁଲସ୍ ଫର ଆନିମଲର ଓଡ଼ିଶା ୟୁନିଟ୍ ମୁଖ୍ୟ ସଞ୍ଜୀବ ଦାଶ କହିଛନ୍ତି, ୧୯୭୫ ମସିହାରେ ପ୍ରଥମ କରି ଜଙ୍ଗଲ ଓ ପରିବେଶ ମନ୍ତ୍ରଣାଳୟ ଓ ୟୁଏନଡିପି ସହାୟତାରେ ଭିତରକନିକାର ଡାଙ୍ଗମାଳଠାରେ କୁମ୍ଭୀର ପ୍ରଜନନ ପ୍ରକଳ୍ପ ଆରମ୍ଭ ହୋଇଥିଲା ।
ଏହି ପ୍ରକଳ୍ପର ସଫଳତା ଯୋଗୁ ପାର୍କର ନିକଟବର୍ତ୍ତୀ ସ୍ଥାନ, ନଦୀ ତଥା ଅନ୍ୟାନ୍ୟ ଜଳସ୍ରୋତ ଅଞ୍ଚଳରେ କୁମ୍ଭୀରଙ୍କ ସଂଖ୍ୟା ବୃଦ୍ଧି ଘଟିଛି ।
ମେଟିଂ ଓ ନେଷ୍ଟିଙ୍ଗ ପାଇଁ ମେ ୧ରୁ ଜୁଲାଇ ୩୧ ଯାଏଁ ଭିତରକନିକା ଜାତୀୟ ଉଦ୍ୟାନ ଭିତରକୁ ପର୍ଯ୍ୟଟକଙ୍କ ପ୍ରବେଶ ଉପରେ କଟକଣା ଲଗାଯାଇଛି ।
ଏହି ସମୟରେ କୁମ୍ଭୀରମାନେ ପିଲା ଜନ୍ମ କରୁଥିବାରୁ ଅଧିକ ହିଂସ୍ର ହୋଇ ଉଠନ୍ତି । ସେଥିପାଇଁ ନଦୀକୂଳ ଲୋକଙ୍କୁ ଏହି ସମୟରେ ନଦୀରେ ନ ଗାଧୋଇବାକୁ ପରାମର୍ଶ ଦିଆଯାଇଥାଏ ।
ଏ ବାବଦରେ ପରିବେଶବିତ୍ ବ୍ରଜ କିଶୋର ଦେବ କହିଛନ୍ତି ସ୍ଥାନୀୟ ଧୀବରମାନେ ନଦୀକୁ ମାଛ ଧରୁଥିବା ବେଳେ ସେମାନଙ୍କ ପାଇଁ ବିକଳ୍ପ ବ୍ୟବସ୍ଥା କରାଯିବା ଦରକାର ।
କାର୍ଯ୍ୟକ୍ରମରେ ପରିବେଶବିତ୍ ଶୁଭେନ୍ଦୁ ଭଟ୍ଟାଚାର୍ଯ୍ୟ, ଡକ୍ଟର ମିଥିଳା ଦାଶ, ଡକ୍ଟର ଅବନେନ୍ଦ୍ର ପରିଡା ପ୍ରମୁଖ ଉପସ୍ଥିତ ଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
